**NOTĂ IFORMATIVĂ**

**la Proiectul Hotărârii de Guvern**

**,,Cu privire la transmiterea unor bunuri”**

Proiectul Hotărârii Guvernului ,,Cu privire la transmiterea unor bunuri” prevede transmiterea documentației de proiect privind renovarea școlilor, din proprietatea publică a statului din administrarea Ministerului Educației în proprietatea publică a unităților administrativ-teritoriale.

În scopul coordonării și monitorizării acțiunilor privind desfășurarea procesului de reabilitare a infrastructurii instituțiilor de învățământ, demarat în cadrul Proiectului Reformei Învățământului în Moldova, finanțat de Banca Mondială, prin dispoziția Prim-Ministrului nr. 27-d din 26 martie 2014, a fost aprobată componența nominală a Consiliului coordonator pentru monitorizarea procesului de reabilitare a infrastructurii instituțiilor de învățământ.

Conform proceselor verbale ale Consiliului coordonator pentru monitorizarea procesului de reabilitare a infrastructurii instituțiilor de învățământ au fost selectate 19 școli pentru renovare în prima etapă. Lista acestor instituții de învățământ primar și secundar general selectate pentru prima etapă a fost aprobată prin Hotărârea Guvernului Republicii Moldova nr. 859 din 08.10.2014 “Privind finanțarea lucrărilor de renovare a instituțiilor de învățământ primar și secundar general din subordinea autorităților publice locale în anul 2014”.

În anul 2015 au fost începute și în 2016 au fost finalizate toate serviciile de proiectare pentru renovarea celor 19 instituții de învățământ aprobate pentru prima etapă. Toate proiectele de execuție au fost luate la evidența contabilă a Ministerului Educației ca active nemateriale.

Astfel, în vederea necesității ținerii evidenței bunurilor de către proprietarii instituțiilor de învățământ, pentru care s-au efectuat aceste proiectări, dar și pentru efectuarea lucrărilor de renovarea deja începute, care le efectuează în baza documentației de proiect, al căror beneficiari sunt autoritățile publice locale, se propune transmiterea documentației de proiect autorităților publice locale conform anexei.

Pentru implementarea Hotărârii Guvernului nu sunt necesare mijloace financiare de la bugetul de stat.

**Ministru**  **Corina FUSU**